section_heading: Politički život
paragraph_text: Memnonov brat Mentor s Rodosa<ref>Memnon i Mentor (enciklopedija Iranica) je pak otišao u Egipat gdje se u službi faraona Naktaneba II. borio protiv Perzijanaca sve dok 346. pr. Kr. nije zarobljen nakon pada pobunjenog Sidona. Prihvativši ponudu Artakserksa III. da prijeđe u njegovu službu, Mentor je tri godine kasnije osvojio Egipat, te ga je zahvalni veliki kralj imenovao zapovjednikom svih perzijskih snaga u zapadnom dijelu carstva. Taj položaj Mentor je iskoristio kako bi omogućio pomilovanje za Artabaza II., Barsinu i Memnona. Memnon je nakon povratka iz dugogodišnjeg izgnanstva kralju i njegovim izaslanicima iznio detaljne Filipove planove za napad na Perzijsko Carstvo.